b'\n_START_ARTICLE_\nJohann Georg von Lieven\n_START_SECTION_\n\xc5\xbdivljenje\n_START_PARAGRAPH_\nRodil se je generalmajorju von Lievenu; \xc5\xbee pri 4. letih je bil vpisan v voja\xc5\xa1ko slu\xc5\xbebo pri artileriji. 5. decembra 1790 je bil kot zastavnik dodeljen Semjonovskemu polku in leta 1796 je bil kot adjutant dodeljen velikemu princu Aleksandru Pavlovi\xc4\x8du._NEWLINE_9. aprila 1799 je dosegel \xc4\x8din polkovnika in 1. oktobra naslednje leto je bil povi\xc5\xa1an v generalmajorja ter imenovan za poveljnika garnizije svojega starega polka._NEWLINE_Med 4. marcem 1800 in 3. julijem 1801 je bil nastanjen v Astrahanu, nato pa je 19. aprila 1801 postal poveljnik celotnega polka. Sodeloval je v bojih proti Francozom v letih 1806-07 in proti Turkom v letih 1810-11._NEWLINE_Med veliko patriotsko vojno je bil poveljnik 10. pehotne divizije, s katero se je odlikoval v bojih; 15. septembra 1813 je bil povi\xc5\xa1an v generalporo\xc4\x8dnika._NEWLINE_13. decembra 1815 je bil upokojen iz voja\xc5\xa1ke slu\xc5\xbebe.'